Frered an deskadurezh kristen a Bloermael

Frered an deskadurezh kristen a Bloermael (latin : Institutum Fratrum instructionis christianae de Ploërmel, e berr FICP) a zo ur genvreuriezh laik gourel hag a wir pabel, dezho ar gefridi da gelenn d'ar yaouankiz. "Frered Ploermael" pe "Frered ar skolioù kristen" a reer anezho ivez e brezhoneg. Krouet e voe e 1819 gant an aotrou Jean-Marie de Lamennais (1780-1860) hag an aotrou Gabriel Deshayes, a oa neuze person en Alre (1767-1841). Ar c'hoant a oa ganto da sevel remziadoù mistri-skol kristen ha da zigeriñ skolioù. Ar genvreuriezh-se a zo bet savet e Ploermael, er Morbihan. Aotreet eo bet ent-ofisiel e 1822. Astenn Ur miliad bennak int hiziv o verañ skolioù e pep korn eus ar bed pe dost. Padal, e Breizh, evel just e vezont kavet ar stankañ : 2 zousennad skolioù, un 30 skolaj bennak, 15 lise, en o-zouez ul lise labour-douar e pep departamant. Sellit, da skouer, ouzh Skolaj ar C'hleuz. Frered anavezet Visant Seite (1908-1993), skolaer, saver levrioù evit deskiñ ar brezhoneg, sekretour hollek ar Bleun-Brug Jean-Baptiste Legeay (1897-1943), eus e anv relijiel breur Clair-Marie, ganet e Banaleg-ar-Gevred (Bro-Naoned), rezistant, dibennet gant ur vouc'hal e Köln Liammoù diavaez Lec'hienn ofisiel